TRCคว้างานปตท.
สร้างระบบท่อก๊าซมูลค่าพันล้านบาท ดันงานในมือเพิ่มเป็น3,400ล้าน
29 ต.ค. 2565

สร้างระบบท่อก๊าซมูลค่าพันล้านบาท ดันงานในมือเพิ่มเป็น3,400ล้าน
TRC กินรวบงาน ปตท.คว้างานสร้างเชื่อมระบบท่อส่งก๊าซ 1,007 ล้าน ดันงานในมือแน่น ปีนี้เข้าเป้า
นายภาสิต ลี้สกุล ผู้อำนวยการสายงานพัฒนาโครงการและการลงทุน บริษัท ทีอาร์ซี คอนสตรัคชั่น (TRC) เปิดเผยว่า เมื่อวันที่ 4 ก.ค.ที่ผ่านมา บริษัทได้รับ Notice of Award จากบริษัท ปตท. (PTT) ว่าได้งานก่อสร้างโครงการท่อเชื่อมระบบท่อส่งก๊าซธรรมชาตินวนครรังสิต มูลค่างาน 1,007 ล้านบาท ระยะเวลาในการก่อสร้างระหว่างเดือน ก.ค. 2556เม.ย. 2558 และคาดว่าจะลงนามในสัญญาในเดือน ก.ย. 2556 นี้ 
ผลจากการได้งานนี้ทำให้งานในมือที่รอรับรู้รายได้เพิ่มเป็น 3,400 ล้านบาท จากเดิม 2,400 ล้านบาท และผลประกอบการปีนี้ให้เป็นไปตามเป้าหมายที่วางไว้
นายภาสิต กล่าวว่า ประมาณเดือน ก.ย.ต.ค. จะยื่นประมูลโครงการวางท่อก๊าซสระบุรีโคราช มูลค่าโครงการประมาณ 9,000 ล้านบาท 
นอกจากนั้น ภายในเดือน ก.ค.นี้ จนถึงต้นเดือน ส.ค. จะนำเงินเพิ่มทุนไปลงทุนโครงการผลิตก๊าซชีวภาพมูลค่า 80100 ล้านบาท ที่ภาคใต้ ขณะนี้อยู่ระหว่างเจรจากับเจ้าของสัญญา
สำหรับแนวโน้มธุรกิจในช่วงไตรมาส 2 ปีนี้ ถือว่าอยู่ในเกณฑ์ที่ดีกว่าไตรมาสแรก และมั่นใจว่าในช่วงครึ่งปีหลังจะเติบโตอย่างโดดเด่น จากการรับรู้รายได้ในโครงการใหญ่อีกจำนวนมาก 
ก่อนหน้านี้นายสมัย ลี้สกุล ประธานเจ้าหน้าที่บริหาร TRC มองทิศทางอุตสาหกรรมรับเหมาก่อสร้างที่ยังเป็นแนวโน้มขาขึ้นในช่วงปลายไตรมาส 2 ถึงต้นไตรมาส 3 นี้ จะเป็นช่วงที่มีการเข้าประมูลงานโครงการใหม่ และทราบผลโครงการที่เข้าร่วมประมูล 
นอกจากนี้ เตรียมเข้าประมูลงานวางระบบและก่อสร้างสถานีเพิ่มความดันก๊าซมูลค่า 200 ล้านเหรียญสหรัฐ โดยจะร่วมมือกับพันธมิตรจากต่างประเทศ รวมถึงบริษัท สหการวิศวกร ได้เริ่มงานใหม่คือ โครงการก่อสร้างถนน สะพานข้ามคลองชลประทานที่ 2 และระบบระบายน้ำเฟส 1 โครงการ TPARK Wang Noi 2 ของบริษัท ไทคอน โลจิสติคส์ พาร์ค ซึ่งได้เริ่มงานไปแล้ว ซึ่งจะเริ่มรับรู้รายได้เข้ามาภายในปีนี้
ราคาหุ้น TRC พุ่งขึ้น 18.83% หรือ 0.58 บาท มาปิดตลาดที่ระดับ 3.66 บาท สูงกว่าการปรับเพิ่มขึ้นของดัชนีหุ้นไทย
นักวิเคราะห์บริษัทหลักทรัพย์ (บล.) คันทรี กรุ๊ป ประเมินว่าจากผลกระทบของปัญหางานในโอมานและปริมาณงานในมือที่รับรู้น้อยในช่วงครึ่งปีแรก จึงปรับลดประมาณการรายได้ในปี 2556 ของ TRC ลงมาที่ระดับกำไร 203 ล้านบาท จากรายได้ 4,000 ล้านบาท ก่อนจะกลับมาฟื้นตัวโดดเด่นในปี 2557 หลังการเข้าประมูลงานอย่างต่อเนื่องของบริษัท 
ทั้งนี้ ภาพระยะยาวของธุรกิจโดยภาพรวมของธุรกิจวางท่อยังได้รับผลดีตามอุตสาหกรรมพลังงานที่ขยายการลงทุน จึงแนะนํา “ซื้อลงทุน” ระยะยาว ให้ราคาหุ้นเหมาะสมสำหรับปี 2557 ที่ระดับ 6.50 บาทต่อหุ้น
นอกจากนี้ จากความต้องการพลังงานในประเทศที่เพิ่มมากขึ้น ส่งผลให้ TRC มองเห็นโอกาสการลงทุนในธุรกิจ CBG จึงได้ทำการเพิ่มทุนราว 70 ล้านบาท จากผลผลิตปาล์ม โดยจะเริ่มต้นโครงการแรกที่ จ.ประจวบคีรีขันธ์ ก่อนขยายงานไปตามจังหวัดอื่นๆ ในภาคใต้ ซึ่งช่วยลดความผันผวนจากรายได้การประมูลงานในอนาคต 
หลังจากงานท่อก๊าชที่นวนครแล้ว ทาง TRC ยังมองเห็นโอกาสในการขยายงานในส่วนการวางท่อน้ำมันในอนาคต 
สำหรับรับเหมาก่อสร้างงานโยธานั้น ปัจจุบันมูลค่างานในมือของงานประเภทนี้อยู่ในระดับต่ำ ส่งผลให้บริษัทเน้นการขยายตลาดมากขึ้น นอกเหนือจากการเข้าร่วมประมูลงานการก่อสร้างคลังสินค้าในภาคตะวันออก โดยมองว่าการก่อสร้างและซ่อมแซมระบบรางรถไฟเป็นส่วนงานที่ทาง TRC มีความได้เปรียบมากกว่าส่วนอื่น